Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Vägivald Iisraelis jätkub. Nädalavahetusel toimus 7 rünnakut.
ÜRO Julgeolekunõukogu pidas eriistungi
seoses vägivallaga Iisraelis ja Palestiina aladel.
Prantsusmaa algatas plaani
paigutada Jeruusalemma Templimäele
rahvusvahelised vaatlejad. Iisrael on plaani vastu.
Nädalavahetusel jätkus Iisraelis vägivald seitsme terrorirünnakuga.
Neli rünnakut toimus Hebronis, Läänekaldal, kaks Jeruusalemmas
ja üks Lõuna-Iisraelis, Beer Shevas.
Beer Sheva bussijaamas toimunud verises rünnakus
hakkas palestiina püssimees huupi tulistama.
Üks IDF sõdur sai surma ja veel seitse inimest haavata.
See oli üks tõsisemaid intsidente
palestiinlaste oktoobrikuises vägivallalaines iisraellaste vastu.
Politsei teatel lasti ründaja maha
pärast pikka tulevahetust julgeolekujõududega.
Rünnaku tulemusel, kus püstoliga terrorist tule avas,
sai bussijaamas kuus inimest haavata, neli neist politseinikud.
Üks viidi tõsiste vigastustega haiglasse.
Kahjuks tuli hetk tagasi kinnitus, et ta suri.
Piirkond on kõrgendatud julgeolekus
ja politseisalgad on endiselt bussijaamas ja selle ümber.
Iisraellasest pealtnägija sõnul on olukord,
kus ta kardab kodust lahkuda, võimatu,
ja ta õhutas politseid elanikele turvatunnet taastama.
Kas pean elama maailmas,
kus kardan minna ülikooli, tööle või poodi?
Kõik on hirmutav ja tahan,
et politsei tõhustaks tegevust ja suurendaks oma kohalolu.
Sündmuskohast möödunud eritrealast peeti ekslikult Palestiina ründajaks,
mistõttu vihane Iisraeli rahvahulk tulistas ja haavas teda tõsiselt.
Ta toimetati haiglasse, kuid suri seal saadud haavadesse.
Vastuseks nädalavahetuse vägivallale
kehtestas Iisraeli valitsus uusi turvameetmeid.
Laiendati politsei meelevalda
keda tahes tänaval peatada ja läbi otsida.
Iisrael otsustas ka püstitada ajutise betoonmüüri
ühel Jeruusalemma tänaval juudi rajooni Armon Ha'Natzivi
ja araabia rajooni Jabel Mukabari vahel
seoses mitme rünnakuga,
kus mitu iisraellast surma ja kümned teised on viga saanud.
ÜRO peakorteris New Yorgis pidas Julgeolekunõukogu eriistungi
seoses jätkuva vägivallaga Iisraelis ja Palestiina aladel
ja õhutas pooli vältima olukorra halvendamist
poliitilisest võitlusest ususõjaks.
Õhutame kõiki pooli respekteerima kõikide pühapaikade pühadust
ja mõistame hukka äärmuselemendid, kes ajavad poliitikat,
mis muudaks olukorra rahvuslikust usuliseks võitluseks.
Nende jõupingutuste õnnestumine võib tuua katastroofilisi tagajärgi
nii palestiinlastele kui iisraellastele
ja tõsiseid järellaineid regiooni.
Vägivald lahvatas, kuna palestiinlased kardavad
et juutide ja teiste mittemoslemite rühmade visiidid Templimäele
muudavad status quo,
mille järgi pühapaigas tohivad palvetada vaid moslemid.
Iisrael on korduvalt teatanud, et ei muuda status quod
ja säilitab seisu, kus islami tähtsuselt kolmandas pühapaigas,
kus kunagi asusid juudi templid ja mis on judaismi ülim pühapaik,
võivad palvetada üksnes moslemid.
Prantsusmaa koostab presidendi avaldust,
et propageerida plaani paigutada Jeruusalemma Templimäele
ehk moslemite Haram el-Sharifile
rahvusvahelised vaatlejad sihiga tagada status quo säilitamine.
Prantsuse suursaadik ÜROs Francois Delattre
ütles Julgeolekunõukogu eriistungil,
et Prantsusmaa saadab laiali avalduse visandi,
mis õhutab rahule ja vaoshoitusele
ning taastama ummikus kõnelusi Iisraeli ja palestiinlaste vahel.
Enne seda tegi avalduse
palestiinlaste ÜRO saadik Riyad Mansour,
kes rõhutas rahvusvahelise kogukonna vastutust
kaitsta Palestiina rahvast.
ÜRO ja rahvusvaheline kogukond
ning Julgeolekunõukogu vastutavad
meie rahva julgeoleku tagamise eest okupeeritud Palestiina aladel,
sh Ida-Jeruusalemmas,
kuni okupatsioon Palestiina riigi üle lõpeb.
Iisrael lükkas tagasi prantslaste ettepaneku
saata al-Aqsa mošeesse Templimäel rahvusvahelised vaatlejad,
väites, et status quo on ainus viis regiooni stabiilsuse säilitamiseks.
Iisrael ei nõustu rahvusvaheliste jõudude kohaloluga Templimäel.
Selline sekkumine rikuks aastakümnete pikkust status quod.
Peaminister Netanyahu kordas Jeruusalemmas oma seisukohta,
mille järgi Templimäel suudab status quod säilitada üksnes Iisrael.
Status quo rikkumise põhjuseks pole see, et meie seda muutnuksime.
Me ei muutnud midagi.
Palvetamise kord ja külastusõigused pole muutunud viimased 15 aastat.
Ainus, mis on muutunud, on islamistlikud huligaanid,
kellele Islamiliikumine Iisraelis ja Hamas maksavad
mošeesse lõhkeainete paigutamise eest,
et sealt Templimäge külastavaid juute ja kristlasi rünnata.
See on ainus muutus status quos.
Iisrael kaitseb pühapaika seoses status quoga.
Iisrael ei ole probleem Templimäel, Iisrael on lahendus.
Netanyahu sõidab nädala lõpus Saksamaale,
kus ta kohtub USA välisministri John Kerryga,
et arutada arenguid regioonis
ja võimalusi Iisraeli-Palestiina rahukõneluste taaskäivitamiseks.
Iisraeli saabus visiidile USA peastaabiülemate esimees
mereväekindral Joseph Dunford.
Ta kohtus Iisraeli kaitseministri Moshe Ya'aloni ja armeeülematega,
et arutada kasvavat koostööd kahe armee vahel.
Kindral Dunford ütles kohtumise alguses Ya'aloniga,
et kuigi USA-Iisraeli suhted on viimased paar aastat heitlikud olnud,
on armeede suhted säilinud tugevaina.
Keset üles-alla kõikunud suhteid
on armeede sidemed tugevaks jäänud.
Tegeleme oma väljakutsetega ühiselt.
Jagan teie veendumust, et lõpuks saadab meid edu.
See ei tule ilma raske töö ja rohke integreeritud planeerimise
ning ühise arusaamiseta.
Teate regionaalsete väljakutsete kohta ilmselt rohkem kui mina.
Just seepärast tulingi siia kuulama peastaabi ülemat ja teid
ning Iisraeli Kaitsejõudude sisejuhtkonda,
kuna tean, et teie nägemus mängib meie jaoks tähtsat rolli
oma ülesannete efektiivsel täitmisel.
Iisraeli suursaadik Washingtonis Ron Dermer ütles,
et kõnelused USA ühendvägede juhi ja Iisraeli kaitseaparaadi vahel
sisaldavad ka abipaketi teemat,
mille USA eraldaks juudiriigile nö kompensatsiooniks
seoses juulis sõlmitud Iraani tuumalepinguga.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri